

# Татарстан Республикасында иң аз хезмәт хакы турында килешү имзаланды

*13.08.2014*


Татарстан Республикасында иң аз хезмәт хакы турында Татарстан Республикасының Профсоюзлар федерациясе, Татарстан Республикасының Эш бирүчеләр берләшмәсе координацион советы һәм Татарстан Республикасы Министрлар Кабинеты арасында килешү имзаланды.


Килешүгә Татарстан Республикасы Премьер-министры Илдар Халиков, Татарстан Республикасының Профсоюзлар федерациясе рәисе Татьяна Водопьянова һәм Татарстан Республикасының Эш бирүчеләр берләшмәсе координацион советы рәисе Александр Лаврентьев имзаларын куйдылар.


Килешүгә туры китереп, республика икътисадының бюджеттан тыш секторы оешмаларында иң аз хезмәт хакы – айга 6 420 сум күләмендә билгеләнә.


Илдар Халиков хәбәр иткәнчә, бу көнне республика өчен тарихи көн дип атарга мөмкин. Иң аз хезмәт хакының үсеше – халыкның яшәү дәрәҗәсен күтәрү мәсьәләсендә мөһим адым,- диде Илдар Халиков.


Татьяна Водопьянова билгеләгәнчә, эшләүче халык өчен яшәү минимумы дәрәҗәсендәге хезмәт хакы стандартына китерергә кирәк.


Александр Лаврентьев белдергәнчә, соңгы килешүдә иң аз хезмәт хакы, ил буенча уртача иң аз хезмәт хакына караганда югарырак билгеләнә (Федераль закон тарафыннан билгеләнгән иң аз хезмәт хакы айга 5 554 сум тәшкил итә).



*ТР Президенты матбугат хезмәте, Елена Бритвина.*
Татарстан Республикасында иң аз хезмәт хакы турында килешү имзаланды